Iarraidh ar réamhrialú ón Verwaltungsgerichtshof (an Ostair) a taisceadh an 4 Aibreán 2023 - Bundesamt für Fremdenwesen und Asyl
(Cás C-217/23, Laghman 1 )
Teanga an cháis: an Ghearmáinis
An chúirt a rinne an tarchur
Verwaltungsgerichtshof
Páirtithe sna príomhimeachtaí
Achomharcóir ar phointe dlí: Bundesamt für Fremdenwesen und Asyl
Páirtí leasmhar: A N
Na ceisteanna a tharchuirtear
1.    An gcaithfear Airteagal 10(1)(d) de Threoir 2011/95/AE 1 a léiriú sa chaoi go gciallaíonn an frása “go bhfuil féiniúlacht ar leith ag an ngrúpa sin sa tír lena mbaineann toisc go mbreathnaíonn an tsochaí mórthimpeall air mar ghrúpa atá difriúil” nach mbeidh féiniúlacht ar leith ag an ngrúpa sa tír lena mbaineann ach amháin má bhreathnaíonn an tsochaí mórthimpeall air air mar ghrúpa difriúil, nó an gá measúnú a dhéanamh an bhfuil “féiniúlacht ar leith” ann mar cheist ann féin agus go neamhspleách ar an gceist an mbreathnaíonn an tsochaí mórthimpeall air air mar ghrúpa atá difriúil?
I gcás ina dtugtar d’fhreagra ar Cheist 1 gur cheart measúnú ar leith a dhéanamh an ann do “fhéiniúlacht ar leith”:
2.    Cad iad na critéir atá le húsáid chun measúnú a dhéanamh an ann do “fhéiniúlacht ar leith” de réir bhí Airteagal 10(1)(d) de Threoir 2011/95/AE?
Gan beann ar na freagraí ar Cheisteanna 1 agus 2:
3.    Agus cinneadh á dhéanamh i dtaobh an mbreathnaíonn “an tsochaí mórthimpeall air” ar an ngrúpa mar ghrúpa atá difriúil de réir bhrí Airteagal 10(1)(d) de Threoir 2011/95/AE, an gcaithfear tagairt do dhearcadh géarleantóra nó do dhearcadh na sochaí ina hiomláine nó cuid shuntasach den tsochaí sa tír nó i gcuid den tír?
4.    Cad iad na critéir is gá a úsáid chun a chinneadh an mbraithfear ar ghrúpa mar ghrúpa atá “difriúil” de réir bhrí Airteagal 10(1)(d) de Threoir 2011/95/AE?
____________
1 Tugtar ainm bréige sa chás seo, nach bhfreagraíonn d’fhíorainm na bpáirtithe.
1 Treoir 2011/95/AE ó Pharlaimint na hEorpa agus ón gComhairle an 13 Nollaig 2011 maidir le caighdeáin i dtaca le cáilitheacht náisiúnach tríú tír nó daoine gan stát mar thairbhithe de chosaint idirnáisiúnta, i dtaca le stádas aonfhoirmeach do dhídeanaithe nó do dhaoine atá incháilithe le haghaidh cosaint choimhdeach agus i dtaca lena bhfuil sa chosaint a thugtar (athmhúnlú) (IO 2011 L 337, lch. 9).